**Soartǎ dură**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mereu m-a bătut gândul să scriu şi eu ceva,

Câteva rânduri, poate, dacă n-ar fi prea mult,

Urmare ăstui lucru, mărunt mă vor toca

Amicii mei, desigur, dotaţi cu-al vorbei cult.

O rană vie-n piept ce mă mai ţine treaz,

Scoţându-mă din tihna uşor cam indolentă,

Mă răscoleşte-adânc, făcând de mine haz,

Acum când mă îndrept spre ţinta iminentă.

Sunt obligat să mint ca să nu cad în vid,

Spulberând crezul meu, ca unic paravan,

Pentr-o-ndoială certă şi dură ca un zid

Mâncat la temelie în fiecare an.

De ce să nu-mi doresc o minunată stare,

În suflet, fără teamǎ, să nu mă contrazic,

Mai bine gândul meu povară lumii care

Ar vrea să-l întâlnesc pe dracul la picnic.

Mă ispiteşte lenea şi gândul prăbuşirii,

Dar nu mă lasă-n pace păcatul originar,

Împins de Scaraoschi pe calea devenirii

Cǎreia nu-i rezistǎ vreo formǎ de altar.

Sunt aparent normal şi sufăr ,,vremea rea”,

Nu port pǎreri sterile în prea adâncu-mi sac,

Să mă arunc în haos nu stǎ la mâna mea,

Deşi de boala asta e sigur c-o să zac.

Adesea mă-ntreţin ca focul de vestale,

De dragul armoniei şi-a scurgerii de timp,

Îmi pierd chiar şi ţinuta cu băţoşenii goale

Ce îmi propteau în suflet toţi zeii din Olimp.

Întotdeauna vrut-am să fac şi eu ceva,

Să spună oarecine că, vrând, am învăţat,

Dar toată tevatura profund mă enerva,

Dorind o soartǎ durǎ, şi nu un lăudat.

Şi dacă am citit, mi-a fost, cumva, de-ajuns?

Ca şi ţăranul prost, fără un bob de carte,

Am înţeles că geaba mai caut un răspuns

La întrebări de care avut-am multă parte.

Ferice sunt săracii, că nu se mai întreabă

Dacă, în munca lor, un spirit îi strǎpunge,

Zilnic se lasǎ răpuşi de-aceeaşi treabă

În timp ce soarta dură din rostul lor îi smulge.